রবিনাকে টেক্কা দিচ্ছে মেয়ে রাশা

কলকাতা: রবিনাকে টেক্কা দিচ্ছে মেয়ে রাসা (Raveena Daughter Rash)। রবিনা টন্ডনের (Raveena Tandon) মতোই অভিনয় এবং নাচ দুয়েই দারুণ পারদর্শী মেয়ে রাশা থাদানি (Rasha Thadani)। মাত্র ১৯ বছর বয়সেই বড়পর্দায় পা রেখেছেন তিনি। প্রথম ছবিতে নেচে তাক লাগালেন রাশা। সম্প্রতি প্রকাশ পেয়েছে ছবির নতুন গান উই আম্মা’। এই গানে নেচে নেটপাড়ায় ঝড় তুললেন রাশা। অনেকে তাঁর সঙ্গে তুলনা টানলেন মা রবিনার।

নয়ের দশকের বলিউড কাঁপানো অভিনেত্রী ছিলেন রবিনা ট্যান্ডন। অভিনয় থেকে নাচ…সবেতেই সুপারহিট এই গ্ল্যাম ডিভা। মায়ের মতোই রাসার গর্জাস লুক বলিউডের আগামী দিনের ভবিষ্যৎ সেই বিষয়ে কিন্তু, কেউই সন্দেহ প্রকাশ করেনি। আগামী ১৭ জানুয়ারি মুক্তি পাবে ‘আজাদ’। এই ছবিতে অজয় দেবগণের সঙ্গে দেখা যাবে রাশাকে। ছবির মুক্তির আগেই দর্শকের চর্চায় রাশা। ছবির একটি নতুন গান উই আম্মা’ মুক্তি পেয়েছে। এই গানে রাশা নাচ উত্তাপ বাড়িয়েছে নেটরাড়ায়। অনেকে ক্যাটরিনা কইফ-এর ‘চিকনি চামেলি’র সঙ্গেও তুলনা টেনেছেন। রাশার নাচ দেখে অনেকেই বলছেন রবিনাকেও টেক্কা দিতে প্রস্তুত তাঁর মেয়ে। রাশার এই পারফরম্যান্স ব্যাপকভাবে প্রশংসিত হচ্ছে। সোশ্যাল মিডিয়াতে তুমুল আলোচনার সৃষ্টি করেছে। তাঁকে ‘সস্তার চিকনি চামেলি’ বলে কটাক্ষের তির বিঁধেছেন নেটপাড়ার বাসিন্দারা। মা রবিনার শিক্ষা নিয়েও প্রশ্ন তুলেছেন অনেকে। অনেকেই বলছে রবিনার চিপচিপ বরসা পানি গানে যে ঝড় তুলেছিল সেই একই ফিল পাওয়া গেল তাঁর মেয়ের নাচে। যদিও এত কম বয়সে তাঁর অভিনয় জগতে পা রাখার প্রশংসা জানিয়েছেন নেটিজেনদের একাংশ।