পাপারাৎজিকে কী বিশেষ উপহার রবিনার?

কলকাতা: মুম্বই বিমানবন্দরে রবিনাকে (Raveena Tandon) মেয়ে রাশার সঙ্গে দেখা গেল। পাপারাৎজিদের সঙ্গে রবিনার ব্যবহারে মুগ্ধ নেটপাড়া। অভিনেত্রী যে বড় মনের মানুষ, তা আরও একবার প্রমাণ যায়।

মুম্বই বিমানবন্দরে রবিনাকে মেয়ে রাশার সঙ্গে দেখা গিয়েছে। যেখানে পাপারাৎজিদের সঙ্গে অভিনেত্রীকে কথা বলতে দেখা গিয়েছে। আচমকা তিনি পাপারাৎজিকে জিজ্ঞাসা করেন, ‘কোন দুল ভালো লেগেছে?’ তারপরেই তাঁর কান থেকে খুলে তাঁদের দিয়ে দেন। এই ভিডিয়োটি সোশ্যাল মিডিয়ায় দ্রুত ভাইরাল হচ্ছে। রবিনা ট্যান্ডনের এই উদারতায় ভক্তরা প্রশংসা করছেন। তবে এই প্রথম নয়, এর আগেও রবিনা তাঁর একটি বিয়ের সোনার বালা দান করেছিলেন বিয়ের অনুষ্ঠানে।